અર્થતંત્રને લગતા મિસ-મેનેજમેન્ટમાં મોદી સરકારનું આ કોઈ પહેલું બ્લન્ડર નથી. ONGC પણ તેનું જીવતું જાગતું ઉદાહરણ છે. ભારત સરકારના નવ રત્નોમાં જેનું નામ ગણવામાં આવતું હતું તે ONGCના કર્મચારી યુનિયને સરકાર સામે બાંયો ચઢાવતાં કહ્યું છે કે સાડા ચાર વર્ષમાં આ રત્ન ઘસાઈને લોખંડની કિંમતનું થઈ ગયું છે. પહેલા મોદી સરકારે હિન્દુસ્તાન પેટ્રોલિયમ (HPCL)માં ૩૬,૦૦૦ કરોડનો હિસ્સો ખરીદવા માટે ONGCને ફરજ પાડી. એ પછી ગુજરાત સ્ટેટ પેટ્રોલિયમ કોર્પોરેશન (GSPC)નો ક્રિશ્ના ગોદાવરી બેઝિનમાં બ્લોક ખરીદવા માટે ૮૦૦૦ કરોડનો સોદો કરવા ફરજ પાડી છે. કર્મચારી મંડળનું કહેવું છે કે જે બ્લોકમાં તેલ અને ગેસ શોધવા માટે GSPCએ વિદેશી કંપનીઓને રોકી કરોડોનું આંધણ કર્યું છતાં ગેસ મળ્યો નથી એ બ્લોકમાં સંશોધન કરવા માટે ONGC શા માટે ૮,૦૦૦ કરોડનું આંધણ કરે? આડા અવળા ખર્ચા કરાવીને સરકારે ONGCનું દેવું 1,11,533 કરોડે પહોંચાડી દીધું છે..